**SOALAN NO. 121**

**PEMBERITAHUAN PERTANYAAN BAGI JAWAPAN LISAN MESYUARAT KEDUA, DEWAN RAKYAT**

### **PENGGAL KEEMPAT, PARLIMEN KETIGA BELAS**

### **MAJLIS MESYUARAT DEWAN RAKYAT**

**PERTANYAAN : JAWAB LISAN**

**DARIPADA : PUAN HAJAH FUZIAH BINTI SALLEH [ KUANTAN ]**

**TARIKH : 17 MEI 2016 (SELASA)**

**SOALAN :**

**Puan Hajah Fuziah binti Salleh** minta **MENTERI PEMBANGUNAN WANITA, KELUARGA DAN MASYARAKAT** menyatakan program-program untuk memberi kemahiran kepada golongan "transgender" supaya boleh melakukan ''career change" ke arah pembaikan.

**JAWAPAN : YB DATO’ SRI ROHANI ABDUL KARIM, MENTERI KEMENTERIAN PEMBANGUNAN WANITA, KELUARGA DAN MASYARAKAT, MALAYSIA**

Tuan Yang di-Pertua,

Kementerian Pembangunan Wanita, Keluarga dan Masyarakat (KPWKM) prihatin terhadap semua golongan rentan dalam masyarakat Malaysia termasuk golongan transgender. KPWKM melalui Jabatan Kebajikan Masyarakat dan Jabatan Pembangunan Wanita ada menyediakan pelbagai program pembangunan ekonomi dan kemahiran kepada kumpulan sasar di bawah kementerian ini seperti Azam Niaga, Azam Kerja, Azam Tani, Azam Khidmat, IKIT dan sebagainya kepada mereka yang layak dan memerlukan. Sekiranya terdapat golongan transgender yang memenuhi syarat-syarat yang ditetapkan, KPWKM sentiasa bersedia untuk membantu mereka melakukan “career change” ke arah pembaikan bukan sahaja kepada mereka tetapi juga kepada kesejahteraan masyarakat dan negara.